ຂ່າວສານ
ປະຊາຄົມຊາວຫວຽດນາມອາໄສຢູ່ຕ່າງປະເທດຮ່ວມແຮງຮ່ວມໃຈປ້ອງການ, ຕ້ານໂລກລະບາດ COVID-19
ສະມາຄົມນັກສຶກສາຫວຽດນາມຢູ່ສ.ເກົາຫຼີສົ່ງນ້ຳລ້າງມືໃຫ້ນັກສຶກສາຫວຽດນາມຢູ່ນະຄອນ Daegu ແລະ Gyeongsang ເໜືອ (ພາບ: TTXVN)
ຢູ່ປະເທດ ສ.ເຊັກໂກ, ປະຈຸບັນ, ໂລກລະບາດ COVID-19 ກໍ່ຍັງບໍ່ທັນໄດ້ສົ່ງຜົນສະທ້ອນ ຕໍ່ຊີວິດອິນຊີ ກໍ່ຄືການເຄື່ອນໄຫວດຳເນີນທຸລະກິດຂອງຊາວຫວຽດນາມໃນບໍລິເວນ ຍ້ອນມີການກະກຽມດ້ານຈິດໃຈ ແລະ ບັນດາມາດຕະການຮັບມື. ສະມາຊົມຊາວຫວຽດນາມ ອາໄສຢູ່ ເຊັກໂກ ພ້ອມກັບບັນດາອົງການຈັດຕັ້ງສະມາຄົມ, ຄະນະທີ່ກ່ຽວຂ້ອງ ໄດ້ເຝົ້າລະວັງເປັນປະຈຳ ແລະ ສົມທົບກັບບັນດາຊ່ອງຂໍ້ມູນຂ່າວສານຂອງສະມາຄົມຊາວຫວຽດນາມ ຢູ່ທີ່ນີ້ ເພື່ອອອກແຈ້ງການໃຫ້ເໝາະສົມກັບບັນດາມາດຕະການຂອງລັດຖະບານ ເຊັກໂກ ໂດຍໄວ ເພື່ອແນໃສ່ຮັບມືກັບໂລກລະບາດ.
ໃນຂະນະນັ້ນ, ຢູ່ ສ.ເກົາຫຼີ, ສະມາຄົມນັກສຶກສາຫວຽດນາມ ກໍ່ໄດ້ອັບເດດຂ່າວກ່ຽວກັບສະພາບການຂອງໂລກລະບາດຢ່າງລຽນຕິດ ພ້ອມທັງຍູ້ແຮງການແຈ້ງຂ່າວທາງ fanpage, website ຂອງສະມາຄົມ, ຕັກເຕືອນບັນດາເພື່ອນນັກສຶກສາຫວຽດນາມ ຢູ່ ສ.ເກົາຫຼີ ປະຕິບັດບັນດາການແນະນຳ ກ່ຽວກັບການກຳນົດການປ້ອງກັນ, ຕ້ານໂລກລະບາດ COVID-19 ຂອງອົງການມີໜ້າທີ່ຮັບຜິດຊອບຂອງ ສ.ເກົາຫຼີ ແລະ ຫວຽດນາມ.
(ແຫຼ່ງຄັດຈາກ VOV)